KARLOVAC – Današnja sjednica Gradskog vijeća zapela je već na izglasavanju dnevnog reda. Naime, Davor Petračić iz koalicije Naprijed Karlovac je imao prijedlog točke dnevnog reda koja donosi inicijativu osnivanja tvornice biogoriva u Karlovcu. Pročelnica Marija Jelkovac objasnila je kako prijedlog nije pripremljen sukladno poslovniku.
Na kraju polusatne rasprave zaključeno je kako će Petračić održati prezentaciju svog prijedloga, a on je usred Aktualca napustio sjednicu Gradskog vijeća, jer mu je sukladno novom poslovniku odgovoreno samo na jedno pitanje. Nakon nekog vremena Petračić se vratio na sjednicu kako bi, kako je kazao, prisustvovao prezentaciji o željezničkoj pruzi.